**GEOGRAFIJA, 8. razred, 9. teden** (18. 5. 2020. – 22. 5. 2020)

Ne pozabite do **srede, 20. 5. 2020**, v **Teams spletno učilnico za geografijo** oddati vaših **referatov o izbrani državi**. (če imate težave, pa pošljite po elektronski pošti)

**15. šolska ura: LEGA IN ZNAČILNOSTI LATINSKE AMERIKE**

V **zvezek** napišete velik naslov: **LATINSKA AMERIKA**.

* V **učbeniku** na **str. 78-81** si počasi in natančno **preberite** učno snov o **delitvi in glavnih značilnostih Latinske Amerike. Zapišite snov v zvezek**. (glejte naslednjo stran)
* **Preverjanje in utrjevanje znanja** (kaj znate):
	+ Poznate **lego Latinske Amerike** (večinoma na južni polobli glede na ekvator, na zahodni glede na začetni poldnevnik, večji del v tropskem toplotnem pasu). Veste, da jo sestavljata **Srednja** in **Južna Amerika**.
	+ Poznate nekaj **skupnih značilnosti držav Latinske Amerike:**
		- Ozemlje **starih indijanskih civilizacij** (Azteki, Maji, Inki …).
		- Velik pomen **evropskih osvajanj** in **kolonij** (Španci, Portugalci), uvažanje sužnjev iz Afrike.
		- **Hitro naraščanje števila prebivalstva**: velike razlike v poseljenosti, večina prebivalcev živi v mestih.
		- Poznate **nekaj velikih mest** (pomoč **atlasa**, **str. 133**): Ciudad de Mexico, Sao Paulo, Rio de Janeiro, Buenos Aires, Lima …
		- **Številne težave**: pomanjkanje hrane, politična trenja, velike socialne razlike, kriminal …

**16. šolska ura: MEHIKA**

* V **zvezek** napišite malo večji naslov **Srednja Amerika**. Nato si v **učbeniku** na **str. 81** si oglejte **delitev Srednje Amerike** na **Mehiko**, **Medmorsko Ameriko** in **Karibske otoke**. To delitev morate znati.
* V **zvezek** napišite navaden naslov **Mehika**. Nato si v **učbeniku** na **str. 81-84** preberite o tej državi, si oglejte fotografije … **Zapišite snov v zvezek**. (glejte naslednjo stran)
* **Preverjanje in utrjevanje znanja** (kaj v zvezi z Mehiko poznate):
* Poznate **površje Mehike** (naravne enote poiščete v **atlasu** na **str. 146**): **polotok Jukatan**, gorovja **Sierra Madre Oriental**, **Occidental** in **del Sur, Mehiška planota**, **polotok Kalifornija**, **Kalifornijski zaliv**, **Mehiški zaliv.**
	+ Opišete **razlike v podnebju** (polotok Jukatan, Kalifornijski zaliv, Mehiška planota).
	+ Poznate **sestavo prebivalstva**: **potomci mešanih staršev**, **Indijanci**, **belopolto** prebivalstvo.
	+ Poznate **težave prebivalstva v glavnem mestu Cuidad de Mexico** in **na polotoku Jukatan** ter znate razložiti **razloge za veliko preseljevanje** na območje ob meji z ZDA ali celo v ZDA.
	+ Znate razložiti eno od velikih težav Mehike: **oskrba z vodo**.
	+ Poznate **bistvene značilnosti gospodarstva** (kmetijstvo, rudarstvo, turizem …). Kdo so **peoni**?

**Dodatno utrjevanje:** na <https://eucbeniki.sio.si/geo8/2584/index3.html> (glej zavihek **STRANI, str. 112)** in **rešite** vse naloge. Ta naloga ni obvezna, je pa zelo dober način, kako preverite, ali razumete novo učno snov.

15. šolska ura: zapis v zvezek

**LATINSKA AMERIKA** (zelo velik naslov)

**LEGA IN ZNAČILNOSTI LATINSKE AMERIKE**

**Lega:** Večinoma leži na južni polobli glede na ekvator ter na zahodni polobli glede na začetni poldnevnik. Večji del je leži v tropskem toplotnem pasu.

**Prebivalstvo in poselitev Latinske Amerike**

* slavne stare **indijanske civilizacije** (Azteki, Maji, Inki …)
* v 15. stoletju so prispeli **španski in portugalski osvajalci** in začel je prevladovati njihov način življenja
* precej je tudi prebivalcev z **afriškimi koreninami** (sužnji na plantažah)
* hitro naraščanje prebivalstva, razlike v gostoti poselitve, kar ¾ prebivalstva živi v mestih

**Problemi Latinske Amerike:** pomanjkanje hrane, politična trenja in vojaški spopadi, velike socialne razlike med bogatimi in revnimi, kriminal (ki še narašča – droge).

16. šolska ura: zapis v zvezek

**SREDNJA AMERIKA** (malo večji naslov)

**MEHIKA** (navaden naslov)

**Pokrajinske enote Mehike** (modro obarvane naravne enote poiščite v atlasu)**:**

* **polotok Jukatan** (nižji svet)
* gorovja **Sierra Madre Oriental** (Vzhodna Sierra Madre), **Sierra Madre Occidental** (Zahodna Sierra Madre) in **Sierra Madre del Sur** (Južna Sierra Madre – vulkanizem, potresi)
* **Mehiška planota** (prestolnica Ciudad de Mexico)
* **polotok Kalifornija**, **Kalifornijski zaliv**, **Mehiški zaliv**

**Podnebje:** Jukatanvroče in vlažno, kalifornijski zaliv suho, notranjost tudi sušna.

**Prebivalstvo:**

* prevladujejo potomci mešanih staršev, manj je Indijancev in belega prebivalstva
* večina prebivalcev živi na Mehiški planoti (prenaseljenost glavnega mesta), slabo poseljeni so Jukatan ter S in SZ države, priseljevanje v mesta ob meji z ZDA

**Gospodarstvo Mehike:**

* veliki problemi z **oskrbo z vodo**
* kmetijstvo: umetno namakanje na Mehiški planoti, plantaže ob Mehiškem zalivu, na podeželju majhne kmetije (**peoni** – revni poljedelski delavci, večinoma najeti za delo na plantažah)
* bogata nahajališča rud (zlato, srebro ...) in energijskih virov (nafta v Mehiškem zalivu), industrija v mestih
* velik pomen turizma